Wen-SMS nie waarheid | Netwerk24
Wen-SMS nie waarheid
Dié SMS wat glo die ronde doen, is vals.
'n SMS-slenter doen glo die ronde waar mense in kennis gestel word dat hulle kamstig 'n kontantprys ter waarde van R250 000 gewen het en dan gevra word om die prys by Volksblad en Noordkaap se kantoor in Kimberley af te haal.
Noordkaap het van die slenter bewus geraak nadat Ethan Jacobs, 'n inwoner van Beaconsfield, vir ons 'n SMS gewys het wat aan hom gestuur is van die nommer 082-736-5054.
Gert Coetzee, Volksblad-redakteur, sê: "Volksblad en Noordkaap is geensins by die oënskynlik vals SMS-kompetisie betrokke nie en die gebruik van ons titelname is wederregtelik.
"Mense word gemaan om daarvoor op hul hoede te wees en nie enige persoonlike inligting aan enigiemand te verskaf nie," waarsku hy.